cyanic-selkie/wikianc huggingface dataset:
Relihiyon sa Asya
Subangang Asya na mga relihiyon
An Subangang Asya na mga relihiyon (bistado man bilang "Far Eastern" na relihiyon, Tsinong relihiyon, o Taoic na relihiyon) iyo an mga relihiyon na namokna sa subangang parte kan Asya.
Confucianismo
An Confucianismo iyo itinogdas sa saunoy na Tsina ni Confucius (551 B.C.E. - 479). An Confucianismo iyo pagsaralak-salak nin moral, sosyal, politikal, pilosopikal, asin relihiyoso na ideya na yayaon sa kultura asin historya kan Subangang Asya. Ini pigkonsidera na estadong relihiyon kan mga Subangang Asyanong nasyun sa nagkapirang panahon kaidto. Ngunyan an Tsinong, Koreano, Hapones, asin Vietnamese na paglakop iyo nagdara sat Confucianismo sa manlainlain na parte kan kinaban.
Taoismo
An Taoismo (pigaapud man na Daoismo) iyo sarong dibersong pilosopikal asin relihiyosong tradiisyon na nag-uurog nin pagigin saro sa "Tao" (pig-aapud man na "Dao"), iyo termino na may boot-sabihon na "dalan", o "prinsipyo". Si Laozi an pigbibistong kagmokna kan relihiyon sa tradisyon.
An mga signipikong komunidad nin mga Taoist iyo mahihiling sa Tsina, Korea, Hapon, asin Vietnam asin sa paglakop kan mga lahing ini sa bilog na kinaban.
Shinto
thumb|Shinto na puripikasyong ritwal pagkatapos kan sarong seremonyang pang-aki na tornamentong sumo sa Kamigamo Jinja sa [[Kyoto]] An Shinto iyo an pinakadakulang relihiyon sa Hapon, kun sain an paratubod kaini iyo 80% kan populasyon, pero kadikit sana an nagsasabing sinda mga "Shintoist"sa mga surbey. Segun sa surbey kan 2006 asin 2008, 3% hasta 3.9% nin populasyon kan Hapon iyo miyembro kan mga Shinto sectka asin kaparehong relihiyon.
Mugyo
An Muismo ("relihiyon kan Mu") o minsan Sinismo (Shingyo, "relihiyon kan kagurangnan", kun sain an shin iyo an Koreanong karakter sa Hanja), iyo nagsasakop sa dibersong taal na pagtubod asin kultura kan mga Koreano. Sa ngunyan, an relihiyon saro na sanang minorya pero may mga senyales nin pagbuhay sa mga nakaaging taon.
Vietnamese na pang-etnikong mga relihiyon
An mga Vietnamese na pang-etnikong mga relihiyon (Vietnamese: tín ngưỡng dân gian Việt Nam, tôn giáo bản địa Việt Nam) iyo an pinakadakulang relihiyon sa Vietnam na igwang 45.3% kan populasyon nin Vietnam.
Zoroastrianismo
too|thumb|221x221px|Zoroastrianong Fire Temple sa Yazd An Zoroastrianismo iyo sa sarong punto nin panahon an estadong relihiyon kan Imperyong Persia, pero ngunyan saro na sanang minorya sa Indya asin Iran. An pinakadakulang numero nin Zoroastriano sa Asya iyo mahihiling sa Indya; asin segun sa 2001 sensus sinda iyo 69,000. Sa Iran, igwang harus 25,000 segun sa 2011 sensus. Kan 2012, an bilang kan mga Zoroastriano sa Asya iyo; Indya (61,000), Iran (15,000 / 22,271), Nasyun sa Gulpong Persyano (1,900), Pakistan (1,675), asinSingapore (372).
Shamanismo asin Animismo
An Shamanismo asin Animismo iyo pigsasagibo sa Asya segun sa historya, asin padagos na igwang paratubod sa Asya.
Hudaismo
An Hudaismo an predominanteng relihiyon sa Israel (75.6%), na igwang nominal na Hudyong populasyon na harus 6.1 milyon. Sa luwas kan Israel, may kadikit na Hudyo na nag-iistar sa Turkey (17,400), Azerbaijan (9,100), Iran (8,756), India (5,000), asin Uzbekistan (4,000).
Kristianismo
too|thumb|230x230px|CSI - an enot na Anglikong simbahan sa [[India|Indya ]] An Kristianismo iyo sarong Abraamikong monoteistikong relihiyon na nakabase sa buhay asin katukduan ni Jesus kan Nazareth. Anom na nasyun sana an predominanteng Kristiano: an Asyanong Rusya na iyo predominanteng Russian Orthodox Church ;Cyprus, na iyo predominanteng Orthodox; an Filipinas, na iyo an ikatolong pinakadakula na Romano Katolikong nasyun sa kinaban; Timor Leste, na iyo harus Kristiano (99.6%) asin Romano Katoliko na nasyun sa Asya (97.6%); Armenia, na iyo an enot na estadong naghimo sa sarong Kristianong denominasyon bilang estadong relihiyon kaini; asin Georgia (88.1). An Kristianismo iyo kinabibilangan nin 29.2% kan populasyon kan Sur na Korea (54.5% kan relihiyosong populasyon) asin ngunyan an predominanteng relihiyon sa Sur na Korea. Ini iyo man dakulang minoryang relihiyon sa Lebanon na 40% kan populasyon kaini, pati naman sa Kazakhstan (26%), Singapore (18.3%), asin Kyrgyzstan (17%).
Islam
too|thumb|230x230px|Mosque sa [[Afghanistan]] An Islam an ikaduwang pinakadakulang relihiyon sa Asya pagkatapos kan Hinduismo na igwang 1.2 bilyon na kaapil. An Islam iyo sarong monoteistiko asin Abraamiko na relihiyon na nakabase sa Qur'an, na iyo an banal na libro kan relihiyon. An Sur-solnopang Asya, Sur na Asya, asin Sur na Subangang Asya iyo an may pinakapopuladong nasyun sa Islam, kun sain an Indonesia, Pakistan, Indya, asin Bangladesh igwang mas dakol sa 100 milyon na kaapil sa kada saro.
Segun sa mga sensus, kan 2006 igwang 20 milyon na Muslim sa Tsina. Sa Solnopang Asya, an dae-Arabong nasyun kan Iran asin Turkey an may pinakadakula na mayorya nin mga Muslim. Sa Sur na Asya, an Pakistan asin Bangladesh an may pinakadakula na mayorya nin mga Muslim. Sa Sentral na Asya, an Afghanistan asin Uzbekistan an may pinakadakula na mayorya nin mga Muslim.
Baháʼí na pagtubod
too|thumb|192x192px|Baháʼí Temple ([[Battambang, Cambodia)]] An Baháʼí na pagtubod iyo sarong Abrahaamikong relihiyon asin igwang pagkakaiba sa Kristianismo, Islam, asin Hudaismo. Pigtogdas ini ni Bahá'u'lláh sa Persia (ngunyan iyo an Iran). Sa ngunyan, an pinakadakulang populasyon kan Baháʼí iyo yaon sa Indya na igwang 1.7 milyon hasta 2 milyon, kun sain man yaon an Lotus Temple.
Mga mayong relihiyon
Segun sa surbey nin Pew Research Center kan 2012, an mga tawo na mayong kinabibilangang relihiyon (kaiba an mga agnostiko asin ateista) iyo 21.2% nin populasyon kan Asya. Segun giraray sa kaparehong survey, sinda an mayorya kan apat na Asyanong nasyun/ teritoryo: Norteng Korea (71%), Hapon (57%), Hong Kong (56%), asin Tsina (52%).
Dermatolohiya
An dermatolohiya iyo an sangay kan medisina na manongod sa kublit. Iyo iyan an espesyalidad kan kapwa medikal asin surgical na aspeto. An dermatologo iyo an espesyalistang medikal na doktor na nagmamanehar sa mga helang na may kinaaraman sa kublit, buhok, kuko, asin iba pang mga kosmetikong problema.
Duḥkha
An Duḥkha (Sanskrito: दुःख; Pāli: dukkha), tintinatradusir bilang "pagsakit, "kulog," o "dai pagpaltik," sarong importanteng konsepto sa Budhismo, Jainismo asin Hinduismo.
An kahulogan kaiyan depende sa konteksto, asin pwedeng mas espesipikong nanonongod sa "pagkadaing kaugkadan" o "dai namumugtak" nin pan aroaldaw na buhay kun pinapahiro nin pagmawot/pag-aram asin ignoransya.
Minsan ngani an terminong dukkha parateng kinua sa prefix du ("maraot" o "masakit") asin an pinakagamot na kha, "mayong laog," "labot," sarong bakong hustong axle-hole nin kareta o karwahe na nagtatao nin "sarong uruontol na paglunad," pwedeng aktwal na makua iyan hale sa duḥ-stha, sarong "dis- ⁇ bad-+ pagtindog-," na iyo an "pagtindog nin maraot, bakong marigon,".
Iyan an enot sa Apat na Nobleng Katotoohan asin iyan an saro sa tolong tanda nin pag-eksister. An termino man minalataw sa mga teksto kan Hinduismo, arog kan Upanishad, sa mga paliwanag dapit sa moksha (espiritwal na katalingkasan).
RNA
thumb|right|Sarong hairpin loop gikan sa "pre-mRNA". Mahihiling an [[:en:Nucleobase|nucleobases (berde) asin an likudang-tulang na ribose-phosphate (asul). Ini iyo solong linya kan RNA na minatiklop sa saiyang sadiri.]] An RNA o ribonucleic acid (Filipino: ribonukleyikong asido) iyo saro sa tolong pangenot na mga makromolekula (kaiba nin DNA asin mga protina) na importante para sa gabos nin aram na mga porma nin buhay. Arug kan DNA, an RNA iyo pigbibilog nin halabang kadena (chain) nin mga parteng inaapod na mga nucleotide. An lambang nucleotide iyo pigbibilog nin "nucleobase" na sarong ribosong asukar asin sarong grupong phospate.
An sekwensiya kan mga nucleotide iyo nagtutugot sa RNA na magkodigo nin henetikong impormasyon. An gabos nin mga selular na organismo iyo naggagamit nin mensaherong RNA (messenger RNA o mRNA) tangarig magdara nin henetikong impormasyon na nagdidirekta nin sintesis kan mga protina. Sa kadunganan, dakol na mga virus an naggagamit nin RNA imbis na DNA bilang mga henetikong materyal kaini.
Istraktura
An istrakturang kimikal kan RNA iyo harus kapareho kan sa DNA na may duwang mga pagkakaiba:
Dae arug kan DNA, an kadaklan kan mga molekulang RNA iyo may sarong-strando (single-stranded) asin puwedeng magkua nin napakakomplikadong tolong dimensiyonal na mga istraktura.
Kagibohan
An pirang mga molekulang RNA iyo minaganap nin aktibong papel sa mga selula sa paagi nin pagkakatalisa kan mga biolohikal na reaksyon (arug kan mga ensima), pagkontrol kan mga ekspresyon nin gene, o pagsesenso asin pakikipagkomunika nin mga mensahe sa mga aksyong selular.
An saro sa mga aktibong prosesong ini iyo an sintesis kan protina na sarong pankagabsang responsibilidad kun sain an mRNA na mga molekula iyo nagdidirekta nin pagbilog kan mga protina sa ribosoma. An prosesong ini iyo naggagamit nin balyong RNA (transfer RNA o tRNA) na mga molekula tangaring maghatod nin mga asidong amino sa ribosoma kun saen an ribosomal na RNA (rSNA) iyo nagsusugpon nin mga asidong amino tangarig magbilog nin mga protina.
Cawacagan
An Cawacagan sarong barangay kan Bato, na namumugtak sa banwaan kan Bato, Camarines Sur.
Fan Qi (artista)
Si Fan Qi (Fan Ch'i, tradisyonal: 樊圻, pinagsimple: 樊圻; 1616–1694); sarong Tsinong pintor nin ta'nawon kan Dinastiyang Qing (1644–1912), saro sa Walong Master nin Nanjing. An saiyang tungod nanggad na taon nin pagkamundag asin pagkagadan dai isi.
Si Fan namundag sa Jiangning sa probinsya nin Jiangsu. An istilo niya nin pagpintura inaapod na 'Huigong'. Si Fan nagsentro sa pagpintura nin mga ta'nawon, mga burak, asin mga pigurin nin tawo.
Zheng Xie
Si Zheng Xie (1693–1765), midbid pa sa apod na Zheng Banqiao  sarong Tsinong pintor na gikan Jiangsu. Tios siya pakapoon alagad naglangkaw sa ranggo huli sa eksam nya na magin sarong magistrate sa Shandong. Alagad, pakalihis 12 taon, siya nagin sarong matinuyaw sa buhay nin sarong opisyal ta siya mansana habo mag'amos-amos sa mga nakakataas saiya. Kan siya pigparatuyaw kan saiyang pagtugdok nin pailihan para sa mga pobre, siya nagdemitir tolos. Siya nagturuhok na sana sa pag'sibot sa arte asin siya nangagin saro sa Walong May-baltik sa Yangzhou. Siya namidbid nanggad sa pagdrowing nin mga orkids, kawayan, asin mga gapo. Kan 1748 dikit na panahon naempleo siyang kaligrapo asin pintor para sa Emperador nin Qianlong.
Si Zheng saro man na kaligrapo na nagmumukna nin bagong istilo sa kaligrapiya na nadadara kan saiyang interes sa mga pagdrowing nin orkids.Dagdag pa, igwa siyang interes sa literatura asin rawitdawit. Siya mas gusto magsurat manongod sa ordinaryong mga tawo gamit natural na istilo.
Pasuruan
An Pasuruan (Pasoeroean) sarong syudad sa Subangang Haba, Haba, Indonesya. Igwa ining 186,262 na populasyon segun sa 2010 Sensus; an pinakabagong opisyal na paigtatanya (sagkod Enero 2014), mga 191,494.
Napapalibutan ini alagad administratibong suway gikan sa Rehensiyang Pasuruan.Nakamugtak ini mga 65 kilometro sa Sur na Subangan puon Surabaya.
Mga distritong administratibo
Nababanga an Pasuruan sa apat na mga distrito (kecamatan), piglathala sa ibaba kaiba kan saindang 2010 Sensus na populasyon.
Pampublikong transportasyon
Nagseserbi an Pasoeroean Stoomtram Maatschappij puon 1896 sagkod 1988 na pasahero na transportasyon pati na man an mga kalakal na transportasyon kan mga produktong pang-agrikultura arog kan tubo, tsaa asin tabako.
Karneng manok
Manok an pinakakomun na klase nin poultry sa kinaban. Huli sa relatibong dali asin hababang gastos sa pag-ataman nin mga manok—kun ikokompara sa mga mamalya siring kan baka o urig—an karneng manok asin sugok kan manok iyo an nagin bantog sa kadaklan na luto.
Kun minsan an manok iyo an naunambitan na mas mabaskog kisa sa pulang karne, na may hababang konsentrasyon nin kolesterol asin saturated fat.
Lapnisan
An lapnisan, (sa Ingles inaapod na agarwood, aloeswood, eaglewood o gharuwood (sc., Aquilaria malaccensis Lam. (Thymelaeaceae)) sarong tinanom na nagpoprodyusir nin mahamyong nagsasalong na baro-baraak na kahoy, ini inuusar sa pahamot o olor, sa insenso asin man sa paggibong pigurin. Ini naporma asin nabutwa sa kahawakan basta linalaog asin iniestaran ("naimpeksyon") kan sarong klaseng "alamag" (Phialophora parasitica). Kun dai pa nauulakitan, an kahoy daing parong, malamuti an kolor; Alagad, pag an impeksyon nagpoprogreso na, an kahoy nahihilngan nin mala'tom asin aromatikong salong, inaapod na aloes resulta kan pag'impeksyon. An pagsige pag'impeksyon nabunga nin mahibog, maitom, dusok sa salong na mga karabaak na kahoy-kahoy. An dusok sa salong na ini pigpapahalagahan na gayo sa kultura nin Subangan asin Habagatan Asya gibo kan pambihirang hamyo kaini gamit sa mga insenso asin olor.
Saro sa rason na ini maipo nang marhay asin kamahalan kaini gibo kan pagpawara na kan rekursong layas na ini. Poon 1995, an Aquilaria malaccensis, an nangengenot na kuanan, nakalista sa Appendix II (madali nang mamiligrong species) kan Convention on International Trade in Endangered Species of Wild Fauna and Flora. Kan 2004, gabos na Aquilaria na species piglista na sa Appendix II. Alagad, an ibang mga nasyon may pagduda pa sa pagkatama' kan paglista kaini nin siring.
An aromatikong kalidad kan lapnisan impluwensyado kan klase nin species, geograpikong lugar namumugtakan, an sanga kaini, an troso, asin gamot na hinalean, lawig nin panahon poon naimpkesyon, asin mga metodo nin pagsaray saka pagproseso. .
Mga quilaria species na nagpoprodyusir nin agarwood
An mga ninasunod na species Aquilaria naprodyusir agarwood:
Diyalektong Tenggeres
An tataramon na Tenggeres (minsan pigtutukoy bilang tataramon na Tengger Habanes) sarong tataramon na piggagamit kan mga tawo nin Tenggeres sa kabukidan na rehiyon nin Nasyunal na Parke nin Bromo Tengger Semeru na kun sain kabali an Rehensiyang Pasuruan, Rehensiyang Probolinggo, Rehensiyang Malang asin Rehensiyang Lumajang kan Subangang Haba, Indonesya.
Sa panlinguwistikal, parte an tataramon na Tenggeres kan tataramon na Habanes sa sanga nin Malayo-Polinesyo kan mga tataramon na Austronesyo.
Pigtutukoy kan pira sa mga lingguwista an tataramon na Tenggeres bilang sarong apoon kan suanoy na tataramon na Kawi, nin huli ta pigmantinir kaini an gurang na bokabularyo na dae na piggagamit sa modernong tataramon na Habanes.
Pagpapakalat
Pigtataram an tataramon na Tenggeres sa mga rehiyon na ini-erokan kan mga tawo nin Tenggeres sa lugar nin Nasyunal na Parke nin Bromo Tengger Semeru:
Balanghayan
Mga diit an halimbawa kan mga kataga o taramon sa tataramon na Tenggeres:-
Pag pigbabasa an alpabeto na "A" bilang "O" sa modernong tataramon na Habanes, pigbabasa man ini bilang "A" sa tataramon na Tenggeres.
Siopao
An siopao, na sa literal pagpapakahulogan "mainit na tinapay"), iyo an bersyon sa lutong Pinoy kan inaapod na chau siu bao sa lutong Kanton. Sa Intsik inapod ninda ining baozi asin ipinamidbid sa Pilipinas ni Man Mon Luk kan 1918, sarong imigranteng Intsik. Nagpoon siyang magpabakal nin baozi sa mga tinampo asin nagpanao nin mga panamit sa manharong-harong, saka nin libreng kakanon para sa mga biktima kan kalamidad. Pag-abot nin panahon nakakua siya nin sarong sadit na restawran na nagin popular na marhay asin nagin kabtang kan komunidad nin Pilipino huli sa kakanon na ini. An ngaran na baozi nasalidahan kan ngaran na siopao. Ini popular pa man giraray kapwa sa mga restawran na Intsik asin Pilipino asin parati kabtang nin lutong dim sum.
Belle Delphine
Si Mary-Belle Kirschner (South Africa, Oktobre 23, 1999) dating sarong Amerikanong entertainer.
Siopao
Pagkaladawan
Ini popular na miridalan na ipinapabakal sa kadaklan nin mga panaderya asin paratinda, saka sa dakol na restawran asin kakanan na Intsik sa Filipinas. Igwa nin lain-lain na bersyon ini basado sa palaman: an pork asado o bola-bola (sarong kombinasyon nin karneng urig, manok, baka, pasayan o maalat na sugok). Igwa man nin iba pang paagi nin pagluto kaini.
An sarong daing kaagid na luto kaini iyo an siring sa Isla nin Siargao na iyo an paowaw, sarong pandolse na pano nin bukayo.
Urusipon na an siopao pinapalamanan nin karne kan ikos huli sa baratong presyo kan siopao asin sa takot na inaapod na Sinophobia.
Sa Kabikolan, bantog an tostadong siopao.
Anna Ter-Avetikian
Si Anna Ter-Avetikian (Աննա Տեր-Ավետիքյան, Анна Тер Аветикян: 10 Oktobre 1908 (O.S.) / 23 Oktobre 1908 (N.S.) – 16 Enero 2013) iyo an pinakaenot na Armenyong babayi na nangagin arkitekto. Dakulon saiyang pigdesenyong mga edipisyo sa nasyon Armenia asin siya nagkamit nin mga premyo nasyonal huli sa saiyang mga obra.
Kagadanan asin legasiya
Si Ter-Avetikian nagadan kan 16 Enero 2013 sa Yerevan, Armenia. Siya nagdesenyo nin spobra sa apat na polong edipisyo sa nasyon niyang Armenia, kabali an maonabihan na Ponchikanot na edipisyo.
Xeroderma
An xeroderma, xerosis o xerosis cutis, o simpleng mamarang kublit, iyo an sarong kondisyon sa kublit.
An terminong medikal na xeroderma, nangangahulugan na "mamarang kublit", ginuno sa modernong Latin na xero- 'mamara' + Griyegong derma 'kublit'.
Sa kadaklan na kaso, an mamarang kublit pwedeng ligtas na bulongon gamit an emolients o moisturizers. Komun na nangyayari an xeroderma sa anit, ibabang tabay, takyag, kamot, knuckles, gilid kan abdomen, asin paa. An mga sintomas na asosyado sa xeroderma iyo an mga kondisyon sa kublit siring kan pag-ubak kan kublit (an nahihiling na pag-ubak kan panluwas na suon kan kublit), paggatol, asin skin fissures (baratak na kublit).
Baganuur
An Baganuur (Багануур,, Little Lake) saro sa siyam na düüreg(distrito) kan kabesera nin Ulaanbaatar, an pinakadakulang siyudad nin Mongolia. Ini nababanga' sa apat na khoroo (subdistrito).
An Baganuur suway man na siyudad aktwalmente asin ini namumugtak na exclave 620 km² an rayo sa pag'ultan nin Töv asin Khentii. Ini natugdas na sarong Sobyet na base militar para sa Ika-12ng Motor Riple na Dibisyon. Dangan igdi nakaag an pinakadakulang minahan nin coal sa Mongolia. An siyudad nin Baganuur iyo an lokasyon kan pinakadakulang produksyon industrial sa Mongolia, asin ini nakabali sa sampolong pinakadakulang mga siyudad kan nasyon nin Mongolia. Igwang mga hiro na ini isuway na sa pag'administrar asin gibohon nang sarong independyenteng syudad na.
Transportasyon
An Baganuur iyo an porong linya kan Trans-Mongolian Railway, na nagkokonekta sa mayor na linya pasiring Bagakhangai. Huli sa halangkaw na gasto sa operasyon, pinundo na kan Mongolian Railway aan serbisyong pampasahero sa rutang Ulaanbaatar-Baganuur-Ulaanbaatar, alagad sige pa man an mga tren naghahakot coal pqsiring Ulaanbaatar asin kataraid na banwaan. An Baganuur naaabot nin byahe paagi sa 138 kilometrong sementadong tinampo na nahaman kan 2004.
Pagkatarakot sa hilo sa methanol kan 2008
Kan Desyembre 31, 2007, an Baganuur nagin sentro nin makuring hirilohan sa methanol resulta kan sub-estardanteng metodo nin produksyon sa sarong lokal na paragibo nin vodka. An hilo nakagadan sa 14 katawo asin pirang dosena an naospital. Gibo kaining pangyari pinagbawal sa Ulaanbaatar nin pirang aldaw an pagbenta nin vodka. Ini man nailawan na gayo an problema kan Mongolia sa kaligtasan nin mga pagkakan.
Dana Walden
Kaamayi kan buhay asin edukasyon
Si Dana Freedman namundag sa sarong pamilyang Judio sa Los Angeles kan 1964. An saiyang ama yaon sa industriya nin pagbiyahe asin an saiyang ina sarong parabayle. Nakakua siya nin titulo sa mga komunikasyon sa Unibersidad kan Southern California.
Karera
Si Dana Walden iyo an chairman kan Entertainment para sa Walt Disney Television, na iyo an nangangataman sa Disney Television Studios (20th Television, ABC Signature, 20th Television Animation and Walt Disney Television Alternative), an orihinal na entertainment asin content marketing para sa pagbrodkast kan ABC, pundamental na cable channel Freeform, asin an Hulu Orihinal asin Onyx Collective na mga tatak nin programa para sa paghaman nin pagpalabas na plataporma na Hulu.
Diskograpiya ni Fergie
An amerikanong parakanta na si Fergie nagpaluwas nin 2 studio albums, 17 na kanta (kaiba na an 7 featured artist), asin 11 music videos. Kan 2005,pakatapos makapaluwas nin duwang studio albums kaiba an grupo na The Black Eyed Peas, sinabi ni Fergie na siya ma solo solo project na nakatakdang iluwas kan  2006.
Nukleyikong asido
thumb|254x254px|An mga asidong nukleyiko na [[RNA (wala) asin DNA (tuo).]] An mga nukleyikong asido (Ingles: nucleic acid) iyo mga molekulang biyolohiko na importante para sa mga aram na porma nin buhay sa kinaban. An mga ini iyo binabalehan nin DNA (asidong deoksiribonukleyiko) asin RNA (asidong ribonukleyiko).
Mga kagibohan
An mga asidong nukleyiko iyo nadiskobre ni Friedrich Miescher kaidtong 1869. An mga pag-aadal pang-eksperimento kan mga asidong nukleyiko iyo nagbibilog nin sarong pangenot na parte sa modernong research na biyolohikal sagkod medikal, asin nagbibilog sa pundasyon nin siyensyang porensiko, genome, asin man sa industriyang biyoteknolohiya sagkod parmasyutikal.
Organikong kimika
thumb|An methane, na may kimikal na pormula na CH4, iyo sarong klase nin organikong kompuwesto (organic compound). An organikong kimika o kimikang organiko (Ingles: organic chemistry) iyo an pag-aadal nin mga kumpuwestong pangkimika na igwang karbon sa sugpon na "covalent". An karbon iyo may kakayahang magbilog nin sarong relasyong pangkimika base sa manlainlain na mga elementong pangkimika asin iba pang mga atomo kan karbon. Nagtatao ini nin katugotan sa harus mayong katapusan na bilang nin mga kumbinasyon.
Ang tema kan mga kumpuwestong kimikal iyo inaapod na kimikang organiko uli ta an gabos na mga bistadong organismo, o mga bagay na may buhay, iyo pigbibilog nin mga kumpuwesto kan tubig asin karbon. Mahiwasan na yayaon sa kimikang organiko an sintesis, o pormasyon (pagkakabilog), kan mga produktong organiko sa paagi nin reaksiyong pangkimika na ginagamit an manlainlain na mga reaktante (reactant o mga bagay na nagreresponde) asin mga reahente (reagent), na mga sustansiyang nagagamit habang nangyayari an sarong pagresponde o reaksiyon. Pirang magkakaibang mga tangkay sa lado nin kimika an luminawig ngarig masakop an mga konsepto kan kimikang organiko, kaiba na an biyokimika, mikrobiyolohiya, asin medisina.
San Diego (bapor)
Pakalihis haros 400 na taon, an rugba kan San Diego nadukayan sa irarom kan dagat kan 1992 kan si Pranses na arkeologo maritimo na si Frank Goddio. Total na bilang na 34,407 na artifaks an nabawe pa sa bapor na rugba', mala ta an nagkakurua mga porselanang Tsino, mga katanang Hapon, mga kanyon na Portuges asin mga Mehikanong mga takal. An katiriponan na ini pigkaag sa eksibisyon asin ipigbyahe sa bilog na kinaban bago ini permanente nang isinaray sa Museo Nasyonal nin Antropolohiya igdi sa Manila, Filipinas. An Museo Naval nin Madrid nagtampok man kan siring na display.
Karl Hannemann
Si Karl Hannemann (Marso 4, 1895 — Nobyembre 13, 1953) iyo an Aleman na aktor sa pelikula.
Namundag siya Freiburg, Saxony, Germany, nagadan siya sa edad na 55 sa Berlin.
Kārtika (bulan)
An Kārtika (Bengali: কার্তিক Kartik, Hindi: कार्तिक Kārtika, Odia: କାର୍ତ୍ତିକ Kārttika, Gujarati: કારતક Kārtak, Kannada: ಕಾರ್ತಿಕ, Maithili: कातिक, Marathi: कार्तिक, Nepali: कार्त्तिक, Sanskrito: कार्तिक, Telugu: కార్తీకం, Tamil: கார்த்திகை) iyo an ikawalong bulan kan kalendaryong Hindu, na namogtak sa Oktubre asin Nobyembre kan Gregoryanong kalendaryo.
Sa nasyonal na sibil na kalendaryo kan India, an Kartika iyo an ikawalong bulan kan taon, poon kan 23 Oktubre asin natapos kan 21 Nobyembre.
Sa kadaklan na kalendaryong Hindu, an Kartika minapoon sa pag-agi kan Saldang pasiring sa Libra, poon kan 18 Oktubre asin sagkod 15 Nobyembre. Sa kalendaryong Nepali, na iyo man an opisyal na kalendaryo kan nasyon, an Kartika iyo an ikapitong bulan kan taon, kaagid kan mga kalendaryong Maithili asin Bengali. Sa Bengal, an Kartika iyo an kapinonan kan tag-init (হেমন্ত Hemôntô). Sa kalendaryong solar Tamil, an Kārttikai (கார்த்திகை, /kɑːrt̪iɡəj/) iyo an ikawalong bulan, na katumbas kan Nobyembre/Desyembre sa Gregoryanong kalendaryo. Nagpupuon iyan pag minalaog na an saldang sa tanda nin Scorpio. An dakol na kapiyestahan, arog baga kan Karthikai Deepam, sineselebrar sa bulan na ini.
Taj Mahal
thumb|300x300px|An Taj Mahal sa Indya
An Taj Mahal, iyo sarong ivory-puti na marbol na mausoleum sa toong bangko kan salog nin Yamuna sa Indyanong syudad kan Agra. Ini iyo pigkomisyon kaidtong 1632 sa paagi kan Mughal na emperador na si Shah Jahan ((r. 1628 – 1658)) para magin harong kan lubungan kan saiyang paboritong agom na si Mumtaz Mahal; yaon man digdi an lubungan ni Shah Jahan mismo. An lubungan iyo an sentrong pidaso kan sarong 17 ektaryang (42 acre) na komplekso, na kabali an sarong mosque asin sarong guest house, asin iyo pigkaag sa pormal na hardin na napapalibotan nin tolong gilid kan sarong kreneladong harigi.
An Taj Mahal iyo pigdesigna bilang sarong UNESCO World Heritage Site kaidtong 1983 para sa pagigin (sa Ingles) "the jewel of Muslim art in India and one of the universally admired masterpieces of the world's heritage". Ini iyo pigsasabi kan nagkapira bilang an pinakahalimbawa nin Mughal na arkitektura asin sarong simbolo kan mayaman na historya kan Indya. An Taj Mahal nakakaguno nin 7–8 milyon na bisita kada aldaw asin kan 2007, ini iyo pigdeklara bilang saro sa nanggana para sa inisyatibong New 7 Wonders of the World (2000–2007).
Sa libro ni Abdul Hamid Lahauri sa Padshahnama kan 1636, pig-aapud niya an Taj Mahal bilang rauza-i munawwara (Perso-Arabo: روضه منواره, rawdah-i munawwarah), boot-sabihon pinaliwanagan o bistadong lubungan. An ngaran na ginagamit ngunya, an Taj Mahal, iyo gikan sa Persyano تاج محل tāj maħall asin may kahulugan na "korona" (tāj) "palasyo" (maħall). An Maħall iyo man an apelyido ni Mumtaz Mahal, kun siisay para pinahaman ni Shah Jahan an mausoleum.
Pagkurit
thumb|[[Leonardo da Vinci, The Vitruvian Man ( c.  1485) Accademia, Venice]] An pagkurit (Ingles: drawing) iyo sarong porma nin arte biswal kun sain an artista minagamit nin mga instrumento para mamarkahan an papel o iba pang duwang-dimensyonal na surpasyo. An mga instrumento nin pagkurit iyo kabal an mga graphite pencil, pen asin tinta, manlainlain na klase nin pintura, inked brush, makukulay na lapis, crayon, uring, chalk, paste, pambura, panmarka, stylus, asin mga metal (arug kan silverpoint). An digital na pagkurit iyo an akto nin pagkurit sa mga grapikong software sa sarong kompyuter. An mga midbid na paagi nin digital na pagkurit iyo kabali an stylus o nguro sa sarong touchscreen na kagamitan, stylus- o finger-to-touchpad, o sa ibang mga kaso, an mouse. Igwa nin nagkapirang mga digital na programang pan-arte asin kagamitan.
Miss International
An Miss International (Miss International Beauty o The International Beauty Pageant) sarong nakabase sa Hapon na internasyonal na pagarayonan na pig-organisar kan International Culture Association. Enot na ginibo kan 1960, ini an ikaapat na pinakadakulang pagarayonan sa kinaban kun manongod sa bilang nin mga nanggana sa nasyon na nagpapartisipar sa internasyonal na kompetisyon.
Pagkurit
Dugang sa mga artistikong porma kaini, an pagkurit iyo harus nagagamit sa mga komersyal na ilustrasyon, animasyon, arkitektura, inhinyeriya, asin teknikal na pagkurit. Sarong marikas, talingkas na pagkurit, na dae intensyon arug kan tapos na gibo, iyo minsan naaapod bilang sketch. An artista na nagpapraktis o nagtatrabaho sa teknikal na pagkurit iyo pwede maapod bilang sarong drafter, draftsman, o draughtsman.
Miss International
Kaiba kan Miss World, Miss Universe, asin Miss Earth, an pagarayonan iyo an saro sa Apat na Darakulang pankinàban na pagarayonan. An Miss International Organization asin an brand ngunyan pagsadiri (poon 1968), kaiba an Miss International Japan, kan International Cultural Association asin Miss Paris Group. An korona kan pagarayonan na ginagamit kan organisasyon binibilog asin patented kan Mikimoto pearl company.
Kan 2020 asin sa giraray kan 2021, pigkanselar an pagarayonan huli sa COVID-19 na pandemya.
An presenteng Miss International iyo Jasmin Selberg kan Alemanya, na kinoronahan bilang Miss International 2022 kan 13 December 2022 sa Tokyo, Kantō, Hapon.
Anton Alikhanov
Si Anton Andreyevich Alikhanov (Антон Андреевич Алиханов; namundag 17 Septyembre 1986) sarong Rusong politko, kandidato sa economic sciences, asin sarong abogado. Siya nagserbing gobernador nin Kaliningrad Oblast poon pa kan 29 Septyembre 2017.
Si Alikhanov iyo an pinakahuben na Gobernador nin Rusya sagkod Mayo 2018, kan si Dmitry Artyukhov nagin Gobernador nin Yamal-Nenets Autonomous Okrug.
Siya kaapil sa namomoon na partido politikal kan Pederasyon Rusya, an United Russia.
Biograpiya
Si Anton Alikhanov namundag kan Septyembre 17, 1986 sa siyudad nin Sukhumi (parte kan Abkhaz ASSR) sa Georgian SSR, aki kan ama niyang may dugong Caucasus Greek asin ina niyang Ruso Cossack na an ginikanan Georgian asin Ruso.
Susog sa mga report sa medya, an ama niyang si Andrei Alikhanov saro sa kagtugdas kan dakulang kompanyang Rosmysomoltorg (na may 20% na pagbabakas) asin haloyan nang amigo ni dating enot na Katuwang na Primer Ministrong si Igor Shuvalov asin negosyanteng si Oleg Mitvol. Kan mga 1990, si Mikhail Babich, Plenipotentiary Representative of the President of the Russian Federation in the Privolzhsky Federal District, nagtrabaho kasaro an ama ni Anton.
Siya naggradwar sa All-Russian State Tax Academy kan Ministriya nin Pinansya nin Rusya, major sa Pinansya, Kredito asin Jurisprudence.
Kan 2010, siya nagtrabaho sa Ministriya nin Hustisya kan Russian Federation.
Kan 2013, siya nagtrabaho sa Ministriya nin Industriya asin Komersyo kan Pederasyon Rusya, kun saen siya nagserbing Katuwang na Direktor kan Department of State Regulation of Foreign Trade Activities, dangan - Direktor.
Pelikula
An sarong pelikula inaapod man na sine  iyo sarong gibo nin arte biswal na pig-aarug an mga eksperyensya asin dagos na nagkokomunika nin mga ideya, istorya, persepsyon, pagmati, kagayonan, o atmospera sa paagi kan paggamit nin mga naghihiro na imahe. An mga imahe iyo heneral na pigbabalihan nin mga tanog, o minsan, ibang mga istimulasyong pagmati. An taramong "sine", halipot para sa sinematograpiya, iyo harus nagagamit para sa paghimo nin pelikula asin industriya kaini, asin sa porma nin arte na resulta kaini.
Anton Alikhanov
Biograpiya
Kan 14 Agosto 2015, nagin siyang myembro kan advisory council sa industriya sa hunta kan Eurasian Economic Commission.
Kan 22 Septyembtre 2015, siya nanombrahan na Katuwang na Chairman nin Kaliningrad Regional Government namamahala sa agrikultura asin industriya.
Kan 30 Hulyo 2016, nagin siyang Acting Chairman kan Gobyerno nin Kaliningrad Oblast.
Yama
Si Yama (Devanagari: यम o Yamarāja (यमराज), sarong dios nin kagadanan, dharma, an giya sa habagatan, asin an kinaban sa irarom kan daga na pangenot na kabtang nin relihiyon na Hindu asin Budhista, kabilang sa enot na stratum nin mga dios kan Rigvedic Hindu. Sa Sanskrito, an pangaran niya mainterpretar na boot sabihon "kambal." Importante man siyang dios na sinasamba kan mga taga Kalasha asin dati kan mga banwaan nin Nuristani, na nagpaparisa kan saiyang pagkaprominente sa suanoy na Hinduismo.
Kulturang popular
An kulturang popular iyo an pangkagabsan na pigmimidbid kan mga myembro kan sosyedad bilang sarong set nin mga kaugalian, pagtubod, artistikong awtput (midbid man bilang, popular na arte o masang arte) asin mga bagay na dominante o prevalent sa sosyedad sa sarong tinaong punto nin panahon.
Urigan
thumb|Mga darakulang ugbon na urig sa urigan An urigan iyo an sarong lugar kun saen pigpadakula asin pigpapa-aki an mga demostikong urig bilang ganado (mga hayop na pig-aataman, pigdadaos asin pigpapabakal), asin saro ini sa sangay kan paghahayupan. Pangenot na pig-aataman an mga urig para sa kakanon (e.g. karne kan urig, tosino, hamon) asin kublit.
Sa gabos na mga porma nin pag-ataman nin urog na piggigibo, an masinsinan na pag-ataman an pinakabantog, huli sa potensyal kaining mag-ataman nin darakulang bilang nin urig sa sarong matipid na paagi. Sa mga mauswag na nasyon, igwang mga tangkal na komersyal na nag-aataman nin rinibong na urig sa mga edipisyong pigkokontrol an klima. Sarong bantog na klase nin ganado o livestock an mga urig, na may labi sa sarong bilyon na urig an pigdadaos kada taon sa bilog na kinaban, na 100 milyon digdi iyo an sa Estados Unidos. Piggagamit an kadaklan sa mga urig para sa kakanon kan tawo alagad nagtatao man ini nin kublit, taba asin ibang materyale para sa paggamit sa pagbado, sangkap sa prinosesong kakanon, pampagayon, asin bulong.
Yama
Sa Hinduismo, si Yama aki nin dios kan saldang na si Surya asin Sanjana, aki ni Vishvakarma. Si Yama tugang ni Sraddhadeva Manu asin kan saiyang matuang tugang na si Yami, na ipinarisa ni Horace Hayman Wilson na nangangahulogan kan Yamuna. Segun sa mga Veda, sinasabi na si Yama an enot na mortal na nagadan. Nin huli ta mas amay pa, siya na an nagin tagapamahala kan naghali, asin inapod na "Kagurangnan kan mga Pitrs".
Naunambitan sa Pāli Canon kan Theravada Budhismo, si Yama sunod na naglaog sa mitolohiyang Budhista sa Sirangan na Asya, Sur-subangan na Asya asin Sri Lanka bilang sarong Dharmapala sa irarom nin manlaenlaen na transliterasyon. Kun minsan siya inaapod man na "Dharmaraja."
Katedral nin Malolos
thumb|251x251px|Katedral nin Malolos An Katedral nin Malolos, pormal na midbid bilang an Minor Basilica and Cathedral of the Immaculate Conception of Malolos (Espanyol: Basílica Menor y Catedral de la Inmaculada Concepción de Malolos, Filipino: Basilica Minore at Catedral ng Inmaculada Conception ng Malolos), iyo sarong makasaysayang simbahan sa Filipinas na namomogtak sa syudad nin Malolos, an kapitolyo kan probinsya nin Bulacan. An katedral iyo an kinamomogtakan kan Obispo nin Malolos, na an diyoseso iyo sarong supragano kan Arkidiyoseso nin Manila.
Jonah Falcon
Si Jonah Adam (Cardeli) Falcon (namundag Hulyo 29, 1970) sarong Amerikanong aktor asin presenter sa telebisyon. Siya napabantog asin nakaapod nin atensyon sa bilog na kinaban kan 1999 huli sa saiyang pagpamansag na siya na an may daro-darang pinakadakulang buto sa kinaban, na sinasabi niya na 13.5 sentimetro an laba kun la'tog. Alagad, si Falcon mayo man natugot sa independyenteng pagpapatunay kun baga totoo an saiyang sinasambit na sukol kan kargada niya.
Kaamayi kan buhay
Si Jonah Adam Julio Cardeli Falcon namundag sa Greenpoint Hospital sa Brooklyn ki Cecilia Cardeli, sarong clerk nin sarong accountant, asin ki ama niyang Joe Falcon, tripulante na nagadan duwang taon pakamundag niya. Si Falcon minsan nagsasabi na an tunay niyang ama iyo si John Holmes, na saro man na bantog kan pagkadakula kan saiyang kargada. Si Falcon naghihingako na igwa siyang dokumentasyon kan bagay na ini, alagad an mga kapamilya niya pigpapahimutikan ini asin ta siya dai man makapahiling kan ebidensya.
Usipon niya na kan yaon siya sa ika-5ng grado, an saiyang mga kaklase nadalan saiyang buto, na kaidto an laba na daa walong pulgada na, kan siya nagbubulos sa parigosan. Si Falcon naghambug na sa edad 10, nauugom na niya an saiyang ikinabuhay (autofellatio), asin yaon sa edad na ini, an sarong kanatad sinabihan an 18-anyos na daraga saka ini pig'alok na makipagseks saiya, na nangyari an pinakaenot niyang eksperensya. Sa edad na dose, si Falcon nag'enrol sa East Harlem na eskwelahan. Saiyang pig'usip na sa ika-pitong grado, an saiyang kargada naglaba na sa 9.5 pulgada kun ini la'tog, asin ta sa edad na 15, nag'abot nang 10.5 pulgada kun ini higot nang tindog. Ngapit siya nag'entra sa Bronx High School of Science, asin naggradwar kan 1988.
Anton Alikhanov
Biograpiya
Kan 6 Oktobre 2016, susog sa Dekreto Presidensyal Nu. 529, si Presidente Vladimir Putin, pignombrahan siyang Akting na Gobernador  nin Kaliningrad Oblast. Siya nakumpirma sa pwesto kan Rusong eleksyon gubernatoriyal 2017 by 81,06% votes of electors.
Kan Marso 2021 si Alikhanov nagpahayag kan saiyang intensyon na magpartisipar sa eleksyon para gobernador sa Kaliningrad Oblast, taon 2022.
Buhay personal
Si Anton Alikhanov naagom si Daria Abramova na may aki siya igdi nin duwa. An lolo kan agom niya, si Mogeli Shalvovich Khubutia, iyo an pamayong doktor sa Moscow Research Institute nin Sklifosovsky. Mga iba pang mga sadiring-tawo niya iyo an presidente kan Union of Georgians sa Rusya asin negosyante na si Mikhail Khubutia, na kagsadiri kan kompanyang Rosimpex, na iyo an saro sa dakulaon na supplier nin mga armas sa paghunting asin sa isports sa Rusya. An tugang kan bise-gobernador - si Georgy Alikhanov nag'aadal medisina sa Moscow State University of Medicine and Dentistry asin kaapil sa sarong grupo musikal.
Danyos kan agrikultura sa kapalibutan
An danyos kan agrikultura kapalibutan iyo an epekto na dara nin man-iba-ibang praktika nin pag-uma sa mga ekosistemang nakapalibot digdi, asin kun panong an mga epektong ini masususog pabalik sa mga praktika na idto. An danyos kan agrikultura sa kapalibutan manlain-lain sigun sa mga praktikang ginagamit kan mga parauma asin sa hiwas kaini. An paraumang mga komunidad na nagpuprubar na inaan an mga danyos sa kapalibutan sa paagi nin pagbago kan saindang mga praktika mina-adoptar nin sustenableng agrikultural na mga praktika. An negatibong epekto kan agrikultura sarong daan na isyu na sagkod ngunyan saro urulay huling an mga eksperto na nagdidisenyo nin bagong mga paagi tanganing mabawasan an pagkaraot asin mas madagdagan an eco-efficiency. Dawa na an ibang pastoralismo positibong marhay sa kapalibutan, an mga modernong praktika sa pag-uma nin hayo igwang tendensya sa palibot na mas magin mapanratak kisa sa pag-uma na nakasentro sa prutas, gulay asin iba pang biomass. An pagbawas kan emsisyon nin amonya hali sa udo nin baka padagos na nagpapalataw nin mga kahaditan sa polusyon sa kapalibutan.
Kun pinag-eebalwar an danyos sa kapalibutan, an mga eksperto minagamit nin duwang klase nin mga indicator: "means-based," na nakabase sa mga paagi nin produksyon kan paraoma, asin "effect-based," na iyo an danyos kan mga metodo sa pag-yma sa sistema nin pag-uma o sa mga emisyon sa kapalibutan. Sarong halimbawa nin means-based indicator iyo an kalidad nin tubig sa irarom kan daga, na apektado kan kantidad nin nitrogen na pigbubugtak sa daga. Sarong indicator na nagpapahiling kan pagkawara nin nitrate pasiring sa tubig sa irarom kan daga halimbaw nin effect-based. An pag-eebalwar na means-based pighihiling an mga praktika nin agrikulura kan mga parauma, asin an epekto kan ebalwasyon na effect-based minatukar kan aktwal na mga epekto kan sistemang agrikultural. Halimbawa, an means-based na pag-ebalwar tibaad maghiling sa mga paggamit kan mga parauma nin pestisidyo asin pertilisasyon, asin an effect-based na analisis kokonsideraron kun gurano kadakol na CO2 an pig-eemiter o pirang nitrogen an igwa an daga.
Alkohol
Sa kimika, an alkohol (Ingles: alcohol) iyo sarong organikong kompuwesto na igwang dae mababa sa sarong hydroxyl na naggaganang grupo (−OH) na nakasugpon sa saturadong karbon na atomo. An terminong Ingles na alcohol iyo orihinal na bistado bilang an primerong alkohol na etanol (ethyl alcohol), na iyo ginagamit bilang sarong druga sagkod an pangenot na alkohol na yayaon sa mga inumong alkoholiko. Sarong importanteng klase nin mga alkohol, kun sain an metanol asin etanol an pinakasimpleng miyembro, iyo kabali an gabos na kompuwesto na may heneral na pormula na CnH2n+1OH. An mga simpleng alkohol na yaon sa irarom kan artikulong ini iyo kabali an primarya (RCH2OH), sekundarya (R2CHOH), asin tersyerya (R3COH) na mga alkohol.
Danyos kan agrikultura sa kapalibutan
An danyos kan agrikultura sa kapalibutan kinababalihan nin manlain-lain na bagay: an daga, sa tubig, an duros, hayop asin klase nin daga, mga tawo, mga tinanom, asin an kakanon mismo. An agrikultura nagkokontribwir sa magkapirang mas dakulang isyu sa kapalibutan na nagigin dahilan nin pagkaraot nin kapalibutan kaiba an: pagbago sa klima, deporestasyon, pagkapara nin byodibersidad, mga gadan na sona, henetikong inhenyeriya, mga problema sa patubig, mga polyutant, pagkaraot kan daga, asin basura. Huli kan importansya kan agrikultura sa pankinaban na sosyal asin pankapalibutan na mga sistema, an internasyunal na komunidad nagkomitir na madadagan an sustenabilidad sa produksyon nin kakanon bilang parte kan Sustainable Development Goal 2: Sustainable Development Goal 2: “End hunger, achieve food security and improved nutrition and promote sustainable agriculture". An "Making Peace with Nature" na report kan United Nations Environment Programme kan 2021 pigtampok an agrikultura bilang paratulod asin sarong industriya na piglalaag sa peligro kan pagkaraot kan kapalibutan.
Alkohol
An suffix na -ol minaluwas sa kimikal na ngaran sa IUPAC nin gabos na substansya kun sain an hydroxyl na grupo iyo an naggaganang grupo na may pinakahalangkaw na priyoridad. Kapag an grupo na may mas halangkaw na priyoridad iyo yayaon sa kompuwesto, an prefix na hydroxy- iyo ginagamit sa IUPAC na ngaran kaini. An suffix na -ol sa dae-IUPAC na mga ngaran (arug kan paracetamol o kolesterol) iyo tipikal man na nag-iindikta na an substansya iyo sarong alkohol. Alagad, nagkapirang mga substansya na igwang hydroxyl na naggaganang grupo (partikular an mga asukar, arug kan glukosa asin sukrosa)iyo igwang ngaran na dae-kabali an suffix na -ol, o prefix na hydroxy-.
Bhairavi
right|thumb|Sarong imahen ni diosang Bhairavi, Lithograph Print, circa 1880s kan Bengal
Si Bhairavi (Sanskrito: भैरवी) iyo an sarong diosang Hindu, na ilinadawan bilang saro sa mga Mahavidya, an sampulong avatar kan inang diosa. Siya an konsorte ni Bhairava.
Ikonograpiya
An saiyang dhyana shloka sa Devi Mahatmya linaladawan an saiyang porma. Siya nakatukaw sa sarong lotus asin igwa siya nin apat na takyag, an saro igwa nin kapot na libro, an saro igwa nin kapot na rosaryo, an saro igwa nin abhaya mudra asin an saro pang kamot igwa nin varada mundra. Siya nakasulot nin pulang gubing asin nakasulot nin garland nin mga payong pinugot nakapuripot sa saiyang liog. Igwa siya nin tulong mata asin an saiyang payo inadornohan nin crescent na bulan. Sa ibang porma siya may bitbit na espada asin tasa na may laog na dugo asin an ibang duwang kamot nagpapahiling nin abhaya asin varada mudras. Siya man ilinaladawan bilang nakatukaw kay Shiva, kun saen urog na predominante sa tantrikong pagsamba. Siya man linaladawan bilang sarong reyna, urog na kaagid ni Rajarajeswari. Si Tripurabhairavī sinasabing nakaestar sa muladhara chakra. An saiyang mantra kompwesto nin tulong letra asin sinda makaporma nin bugsok na trianggulo sa tahaw kan muladhara chakra. Siya an kaglalang sa muladhara chakra sa porma kan kamarupa, kun saen nagkokompwesto nin tulong tuldok nagpoporma nin bugsok na triaangulo, gikan sa kun saen an gabos na triads namundag, kun saen ultimadong nagigiya pasiring sa paglalang kaining uniberso. An pinakanglaog na triaangulo kan muladhara chakra iyo midbid bilang kamarupa. An tulong punto kan trianggulo igwa nin tulong bijaksaras (banal na mga letera) asin an tulong bijaksaras nakakonektar sa kada saro sa paagi kan mga gilid kan trianggulo asin an kada saro sa mga gilid na ini nagrerepresentar sa iccha sakthi, jnana sakthi asin kriya sakti o an Gikan sa Dios na kabotan, Gikan sa Dios na kaaraman asin Gikan sa Dios na aksyon. Si Tripura Sundari asin si Tripura Bhairavi magkaagid alagad magkaiba. Si Tripura Bhairavi iyo posited bilang an latent na enerhiya alagad si Tripura Sundarī na iyo an nagkakawsa kaining latent na enerhiya nganing maotob asin hiroon ining enerhiya paitaas pasiring sa urog kahalangkaw na chakra s till Sahasrara Chakra.
Huang Hui
Si Huang Hui Tsinong arkitekto. Si Huang nag'eerok asin nagtatrabaho sa Beijing, China.
Edukasyon
Si Huang naggradwar sa Tsinghua University kan 1961 na may degree sa arkitektura.
Karera
Si Huang nagresibi nin premyo para sa sinasabing Excellent Design hale sa Ministry of Housing and Urban-Rural Development asin hale sa Ministry of Environmental Protection of the People's Republic of China para sa saiyang desenyo ginibo niya para sa Beijing High School No.4.
Anna Lee Fisher
Si Anna Lee Fisher (née Tingle; namundag  Agosto 24, 1949) sarong  kemiko, emergency physician, asin dating astrponauta nin [NASA. Dati agom kan kapwa-astronautang si Bill Fisher, asin ina sa duwang aki, kan 1984 nangagin siyang pinakaenot na ina sa espasyo. Durante kan karera niya sa NASA, siya naimbwelto sa tolong mayor na programa: an Space shuttle, an Internaitonal Space Station, asin an Orion sakayan-espasyo.
Biograpiya
Si Fisher namundag sa St. Albans, Queens, sarong komunidad sa New York City, asin nagdakula sa San Pedro, California. Siya 1967 gradwado sa San Pedro High School. Nakamit niya an Bachelor of Science in Chemistry kan 1971 sa University of California, Los Angeles (UCLA). Si Fisher nagdanay pa sa UCLA asin nagpoon magkua nin chemistry sa graduate school partikular sa lantad nin adal sa x-ray crystallography nin metallocarbonanes. Sa sunod na taon nagbalyo siya sa UCLA School of Medicine, kun saen nakua niya an degree niya sa Doctor of Medicine kan 1976. Si Fisher natapos an internship sa Harbor General Hospital sa Torrance, California, kan 1977. Pinili niyang magtoon adal sa inaapod na emergency medicine asin nagtrabaho sa magkapirang hospital sa Los Angeles. Dangan si Fisher nagbalik sa graduate school asin nakaresibi kan Master of Science sa Chemistry sa UCLA kan 1987. Siya pinabali bilang alumna sa Pi Beta Phi Fraternity for Women kan 1989, sa San Diego, CA biennial Convention. Siya nakaestar sa Houston, Texas.
Guta
An guta o natok iyo an malibog, kasing puti kan gatas na likidong pinaga gikan sa kinudkod na sapal kan gurang na niyog. An opasidad asin makusog na lasa kan guta nangyari huli sa halangkaw na laog na lana, kadaklan kaiyan igwa nin saturated fat. An guta o natok iyo an tradisyonal na salak sa kakanon na piggagamit sa Sur-subangan na Asya, Oceanya, Habagatan na Asya, asin Sirangan na Aprika. Piggagamit man iyan sa pagluluto sa Caribbean, tropikal na Latin Amerika, asin Solnopan na Aprika, kun saen an mga niyog pinapamidbid durante kan panahon kolonyal.
Supog
thumb|right|Tinatahoban ni [[Eva an saiyang sadiri asin ibinababa an saiyang payo sa kasupganan sa Eve after the Fall ni Rodin.]]
Guta
Piglalaen an mga guta sa manlaenlaen na klase basado sa laog na taba.
Supog
An supog iyo an sarong bakong makaogmang emosyon sa sadiri na parate konektado sa negatibong ebalwasyon sa sadiri; motibasyon na pumondo; asin pakamate nin kolog, pagkalantad, kawaran nin tiwala, kadaihan nin kakayahan, asin kadaihan nin halaga.
Karbon
thumb|275x275px|An duwang pinakabistadong porma nin karbon: an diamante (wala, malinaw) asin graphite (tuo, itom). thumb|atomiko karbon An karbon o karbono (carbono, Ingles: carbon) iyo sarong elementong kimikal sa listahang peryodiko na may simbolo na C asin bilang atomiko na 6. Mahihiling an karbon sa gabos na organikong buhay asin an pigbasehan kan organikong kimika.
Mga kompuwesto
May interesadong karakter na kimikal ini kun sain ini iyo dae metal. An elementong ini iyo pupuwedeng makua an karakter na ini asin sa mahiwas na manlainlain pang mga elemento, na pigbibilog an harus 10 milyong mga kompuwesto.